text: 17-årig afghansk dreng overfaldet i Rødekro
  24 oktober 2016 kl. 04.33
  Søndag aften blev en 17-årig afghansk dreng overfaldet ved banegården i Rødekro af tre jævnaldrende drenge.
  En afghansk dreng på 17 år blev søndag aften overfaldet af tre drenge på 17-18 år i Rødekro. Syd- og Sønderjyllands Politi søger nu vidner i sagen, det oplyser Mads Leervad Dammark, vagtchef ved Syd- og Sønderjyllands Politi til TV SYD.
  Den 17-årige dreng blev overfaldet med slag og spark, men fik kun overfladiske skrammer. Han er nu tilbage på asylcenteret i Rødekro.
  Det var svært for den 17-årige at beskrive gerningsmændene, men han beskriver dem som 17-18 år, to var danske af udseende og én var af udenlandsk udseende.
  Anmeldelse om vold med slag og spark mod 17-årig dreng, begået af 3 yngre mænd på Rødekro Busstation i dag kl. 19.30. Vidner søges #politidk
  
  